பாத்தாங்காரி ஆறு

பாத்தாங்காரி ஆறு (ஆங்கிலம்: Batang Hari River; இந்தோனேசியம்: Sungai Batanghari; Djambi-rivier) என்பது இந்தோனேசியத் தலைநகர் ஜகார்த்தாவின் வடமேற்கில் உள்ள ஆறாகும். 

இந்தோனேசியாவில் மிக நீளமான ஆறு என அறியப்படும் இந்த ஆறு, சுமார் 600 கிலோமீட்டர்கள் (370 மைல்) நீளம் கொண்டது.Sungai Batang Hari at Geonames.org (cc-by); Last updated 2013-06-04; Database dump downloaded 2015-11-27 இந்தோனேசிய வரலாற்றில் தடம் பதிக்கும் ஆறுகளில் இந்த ஆறும் ஒன்றாகும்.

நீரியல்

இந்த ஆறானது, மேற்கு சுமாத்திராவில் (West Sumatra Province), மினாங்கபாவு மக்களின் தாயகமாக விளங்கும் மினாங்கபாவு பெருநிலத்தில் (Minangkabau Highlands) உருவாகிறது. பின்னர் அது ஜாம்பி பிரிவின் (Jambi Province) வழியாக சுமாத்திராவின் கிழக்கு கடற்கரையில் பாய்கிறது. 

பின்னர் இந்த ஆறு, கிழக்கு தஞ்சோங் ஜாபூங் மாநிலத்தின் (East Tanjung Jabung Regency) நிப்பா பாஞ்சாங் மாவட்டத்தில் (Nipah Panjang District) கடலை அடைகிறது. ஆசிய நெடுஞ்சாலை 25 (40px|link=AH25) ஜாம்பி நகரில் ஆற்றைக் கடந்து செல்கிறது. இந்த நகரம் ஆற்றின் முகப்பில் இருந்து சிறிது தொலைவில் அமைந்துள்ளது. 

மீன்பிடித்தல், போக்குவரத்து, சுரங்கத் தொழில் மற்றும் தனிப்பட்ட பயன்பாட்டிற்காக உள்ளூர் மக்களால் பாத்தாங்காரி ஆறு பயன்படுத்தப்படுகிறது.

புவியியல்

இந்த ஆறு சுமாத்திராவின் மத்தியப் பகுதியில் பாய்கிறது. இந்தப் பகுதி வெப்பமண்டல மழைக்காடு காலநிலையைக் கொண்டுள்ளது (கோப்பன்-கீகர் காலநிலை வகைப்பாட்டில் Af என குறிப்பிடப்படுகிறது). 

இப்பகுதியில் ஓர் ஆண்டின் சராசரி வெப்பநிலை 23 °C (73 °F) என பதிவாகி உள்ளது. 

 வெப்பமான மாதம் ஏப்ரல்; சராசரி வெப்பநிலை சுமார் 24 °C (75 °F);  
 குளிரான மாதம் சனவரி; சராசரி வெப்பநிலை 22 °C (72 °F);  
 சராசரி ஆண்டு மழைப்பொழிவு 2383–3183 மிமீ; 

சராசரியாக 344 மிமீ (13.5 அங்குலம்) மழைப் பொழிவுடன் டிசம்பர் மாதத்தில் அதிக மழை பெய்யும்; மேலும் 90 மிமீ மழைப் பொழிவுடன் மிக வறட்சியான மாதம் ஆகத்து மாதம் ஆகும்.[10]

 மேற்கோள்கள் 

வெளி இணைப்புகள்

பகுப்பு:இந்தோனேசியாவின் புவியியல்
பகுப்பு:இந்தோனேசிய ஆறுகள்